# 14. конгрес СКЈ

### Из пројекта Википедија

14. конгрес Савеза комуниста Југославије одржан је од 20. до јануара 1990. године, у београдском центру "Сава". Присуствовали су делегати из свих република и покрајина, као и партијска делегација ЈНА. Тадашњи председник Председништва ЦК СКЈ био је Милан Панчевски из Македоније.

На конгресу су се највише сукобиле српска и словеначка делегација. Први су се залагали за увођење система "један човек - један глас", тј. за централизовање Југославије. Словенци су, међутим, предлагали конфедерацију партије и државе. Сви предлози словеначке делегације, коју је предводио Милан Кучан, били су одбијени. Истовремено, српски предлози су прихватани већином гласова.

После два дана рада и оштрих вербалних сукоба, делегација Словеније напустила је, 22. јануара увече, конгресну дворану центра "Сава". Одмах након тога, шеф српске делегације, Слободан Милошевић, предложио је да конгрес настави рад и пређе на доношење одлука. Међутим, томе се оштро супротставила делегација Хрватске. Они су саопштили да ће, уколико се то буде десило, и они напустити конгрес. Њима су се придружиле делегације Македоније и Босне и Херцеговине.

Милан Панчевски закључио је рад конгреса и рекао да ће он наставити рад. Али то се у наредним данима није десило. Тиме је, након 45 година, прекинута владавина СКЈ. Овај догађај био је један од кључних у распаду СФРЈ.

Добављено из "http://sr.wikipedia.org../../../1/4/2E/14._%D0%BA%D0%BE%D0%BD%D0%B3%D1%80%D0%B5%D1%81_%D0%A1%D0%9A%D0%88_a95a.html"

Категорија страница: Историја Југославије

##### Views

- Чланак
- разговор
- Тренутна ревизија

##### Претрага

##### Други језици

- Hrvatski